Tyson Barrie

Tyson Barrie (s. 26. heinäkuuta 1991 Victoria, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Nashville Predatorsissa. Hän laukoo oikealta.

Barrie voitti WHL-sarjan mestaruuden Kelowna Rockets -joukkueessa 2009. Hän aloitti NHL-uransa Colorado Avalanchessa kaudella 2011–2012. Kolmella ensimmäisellä kaudellaan hän pelasi myös AHL-seura Lake Erie Monstersissa. Kaudella 2014–2015 hän teki Coloradossa 53 tehopistettä.

Barrie saavutti alle 20-vuotiaiden MM-hopeaa 2011. Hän kuului maailmanmestaruuden voittaneeseen Kanadan maajoukkueeseen Tšekissä 2015. Hän teki kisoissa yhden maalin ja antoi viisi maalisyöttöä.

Colorado kauppasi Barrien kaupattiin Alexander Kerfootin kanssa Toronto Maple Leafsiin kesällä 2019. Vaihdossa Colorado sai Nazem Kadrin ja Calle Rosenin.

Lokakuussa 2020 Barrie teki vapaana agenttina Edmonton Oilersin kanssa yksivuotisen ja 3,75 miljoonan dollarin arvoisen sopimuksen.

Heinäkuussa 2021 Barrie solmi kolmen vuoden ja arvoltaan 13,5 miljoonan dollarin jatkosopimuksen Oilersin kanssa.

Maaliskuussa 2023 Oilers kauppasi Barrien, Reid Schaeferin, ensimmäisen kierroksen varausvuoron vuoden 2023 varaustilaisuudessa ja neljännen kierroksen varausvuoron vuoden 2024 varaustilaisuudessa Nashville Predatorsiin vaihdossa Mattias Ekholmiin ja kuudennen kierroksen varausvuoroon vuoden 2023 varaustilaisuudessa.

Lähteet 

Kanadalaiset jääkiekkoilijat
Jääkiekon maailmanmestarit
Nashville Predatorsin pelaajat
Colorado Avalanchen varaamat pelaajat
Vuonna 1991 syntyneet
Elävät henkilöt